อะโวคาโดไร้เมล็ด เนื้ออร่อยราคาดีปลูกคุ้ม
อะโวคาโดชนิดนี้ มีกิ่งตอนวางขาย มีป้ายชื่อเขียนติดไว้ว่า อะโวคาโดไร้เมล็ด พร้อมมีภาพถ่ายของผลจริงแขวนโชว์ให้ชมด้วย ซึ่งในตอนแรกที่เห็นภาพคิดว่าเป็นภาพของผลแตงกวาญี่ปุ่น แต่คนขายกิ่งตอนบอกว่าเป็นต้นและภาพของ อะโวคาโดไร้เมล็ด พร้อมเล่าว่า เกิดจากการเอาเมล็ดจากผลอะโวคาโด แต่ไม่ยอมบอกว่าเป็นพันธุ์อะไรไปเพาะเป็นต้นกล้า ก่อนนำต้นไปปลูกเลี้ยงจนต้นโตมีดอกและติดผล ปรากฏว่ารูปทรงของผลสวยงาม และแต่ละผลเมื่อผ่าเอาเนื้อไปใช้ประโยชน์แล้วไม่มีเมล็ดอีกด้วยทุกผล เชื่อว่าเป็นอะโวคาโดกลายพันธุ์อย่างแน่นอน จึงขยายพันธุ์ตอนกิ่งปลูกทดสอบความนิ่งของสายพันธุ์อยู่เป็นเวลานาน ทุกอย่างยังคงที่ไม่กลับไปมีเมล็ดอีก เลยตั้งชื่อว่า อะโวคาโดไร้เมล็ด พร้อมขยายพันธุ์ตอนกิ่งออกจำหน่ายได้รับความนิยมปลูกอย่างแพร่หลายอยู่ในขณะนี้,อะโวคาโดไร้เมล็ด หรือที่ผู้ขายเขียนชื่ออังกฤษติดไว้คือ SEEDLESS AVOCADO ซึ่งอะโวคาโดทั่วไปจะมีถิ่นกำเนิดดั้งเดิมจากประเทศเม็กซิโก เป็นไม้ยืนต้น ส่วน อะโวคาโดไร้เมล็ด ผู้ขายบอกเพียงว่า ใบรูปรียาว ปลายแหลม ดอกออกเป็นช่อที่ปลายยอด แต่ไม่ได้บอกว่าสีอะไร จะมีดอกและติดผลดกตามฤดูกาล รูปทรงของผลกลมยาว 10-15 ซม. น้ำหนักผลเฉลี่ยระหว่าง 250-300 กรัมต่อผล เนื้อในดิบหวานปนมันกรอบ เนื้อสุก นิ่มเล็กน้อย รับประทานอร่อยให้คุณค่าทางอาหารสูงมาก ดีต่อคนรักสุขภาพ ปลูกได้ในทุกพื้นที่ของประเทศไทย ปลูกแล้วโตเร็ว ให้ผลผลิตสูง โรคแมลงรบกวนน้อย ปลูกเก็บผลกินในครัวเรือนหรือปลูกเก็บผลขายได้ราคาดีและสุดคุ้มมาก ขยายพันธุ์ด้วยการตอนกิ่งและเสียบยอด,มีกิ่งตอนหรือต้นแท้ขายเพียงแห่งเดียวคือ ที่ตลาดนัดไม้ดอกไม้ประดับ สวนจตุจักร ทุกวันพุธ-พฤหัสฯ บริเวณโครงการ 17 ร้าน 1,000 ไมล์ การ์เด้น โทร. 08-9921-3996 หรือทางไลน์ 09-1878-1583 ผู้ขายมีวิธีปลูกและดูแลให้มีดอกติดผลดกแจกหรือแนะนำให้ด้วย ราคาสอบถามกันเองครับ.,นายเกษตร
อะโวคาโดไร้เมล็ด หรือที่ผู้ขายเขียนชื่ออังกฤษติดไว้คือ SEEDLESS AVOCADO ซึ่งอะโวคาโดทั่วไปจะมีถิ่นกำเนิดดั้งเดิมจากประเทศเม็กซิโก เป็นไม้ยืนต้น ส่วน อะโวคาโดไร้เมล็ด ผู้ขายบอกเพียงว่า
อะโวคาโด,อะโวคาโดไร้เมล็ด,SEEDLESS AVOCADO,เกษตรกรบนแผ่นกระดาษ,นายเกษตร,เกษตร